A Bobbysocks nevű formációt alkotó két énekesnő többször is részt vett a dalversenyen. Hanne Krogh az 1971-es Eurovíziós Dalfesztiválon utolsó előtti helyen zárt, később 1991-ben is szerepelt. Elisabeth Andreassen az 1982-es Eurovíziós Dalfesztiválon Svédországot képviselte a Chips nevű formáció egyik tagjaként. Később az 1994-es Eurovíziós Dalfesztiválon, majd az 1996-os oslói versenyen képviselte Norvégiát.